CELEX: C2004/106/55
Language: fi
Date: 2004-04-30 00:00:00
Title: Asia C-120/04: Oberlandesgericht Düsseldorfin 17.2.2004 tekemällään päätöksellä esittämä ennakkoratkaisupyyntö asiassa MEDION AG vastaan THOMSON multimedia Sales Germany & Austria GmbH

30.4.2004   
            
            
               FI
            
            
               Euroopan unionin virallinen lehti
            
            
               C 106/31
            
         Oberlandesgericht Düsseldorfin 17.2.2004 tekemällään päätöksellä esittämä ennakkoratkaisupyyntö asiassa MEDION AG vastaan THOMSON multimedia Sales Germany & Austria GmbH
   (Asia C-120/04)
   (2004/C 106/55)
   Oberlandesgericht Düsseldorf on pyytänyt 17.2.2004 tekemällään päätöksellä, joka on saapunut yhteisöjen tuomioistuimeen 5.3.2004, Euroopan yhteisöjen tuomioistuimelta ennakkoratkaisua asiassa MEDION AG vastaan THOMSON multimedia Sales Germany & Austria GmbH, seuraavaan kysymykseen:
   Onko jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun ensimmäisen neuvoston direktiivin 89/104/ETY (1) (oikaisu EYVL L 159, s. 60) (jäljempänä tavaramerkkidirektiivi) 5 artiklan 1 kohdan b alakohtaa tulkittava niin, että kun kyseiset merkit on tarkoitettu samoja tavaroita tai palveluita varten, yleisön keskuudessa on olemassa sekaannusvaara myös silloin, kun aikaisempi — normaalisti erottumiskykyinen — sanamerkki otetaan kolmannen osapuolen uudempaan yhdistettyyn sanamerkkiin taikka tämän sana ja kuvio yhdistelmämerkkiin, jossa sanaelementti on määräävässä asemassa siten, että aikaisemman merkin eteen lisätään kolmannen osapuolen yrityksen nimi ja, että aikaisempi merkki ei tosin yksinään ole hallitseva yhdistetystä merkistä saatavassa kokonaisvaikutelmassa, mutta sillä on yhdistetyssä merkissä itsenäinen asema tunnusmerkkinä?
   
      (1)  EYVL L 40, s. 1.